**Gay Games** ili **Gej igre** su sportski i kulturni događaj LGBT zajednice. Pokrenute su 1982. godine, po ideji Toma Waddella, američkog gej olimpijca, čiji su ciljevi bili da promoviše duh uključivanja i učestvovanja.

Gej igre su otvorene za sve učesnike i učesnice, bez obzira na seksualnu orijentaciju i ne postoje kvalifikacioni standardi za učešće na igrama. 

Gej igre organizuje Federacija gej igara (Federation of Gay Games - FGG).

Spisak Gej igara
----------------

| Naziv | Mesto |  | Datum otvaranja |  | Broj učesnika/ca |
| --- | --- | --- | --- | --- | --- |
| Gay Games I - Izazov 1982 | San Francisco, SAD |  | 28. avgust, 1982 |  | 1,600 |
| Gay Games II - Triumf 1986 | San Francisco, SAD |  | 9. avgust, 1986 |  | 3,500 |
| Gay Games III - Slavlje 1990 | Vancouver, Kanada |  | 4. avgust, 1990 |  | 9,500 |
| Gay Games IV - Jedinstvo 1994 | New York, SAD |  | 18. jun, 1994 |  | 11,000 |
| Gay Games V - Prijateljstvo 1998 | Amsterdam, Holandija |  | 1. avgust, 1998 |  | 14,700 |
| Gay Games VI – Pod novim nebom 2002 | Sydney, Australija |  | 2. novembar, 2002 |  | 12,000 |
| Gay Games VII – Gde se sastaje svet 2006 | Chicago, SAD |  | 15. juli, 2006 |  | 11,500 |
| Gay Games VIII – Budi deo toga 2010 | Köln, Nemačka |  | 31. juli, 2010 |  |  |

Federacija Gej igara je 16. marta, 2005. najavila da su Köln, Johannesburg i Paris zvanični kandidati za gradove domaćine osmih Gej igrada 2010. godine. Na godišnjem sastanku FGG-a 14. novembra, 2005. izabran je Köln.

Kontroverze
-----------

Doktor Tom Waddell, lekar i olimpijski takmičar u desetoboju, koji je učestvovao u organizovanju Gej igara, nameravao je da se igre zovu „*Gej Olimpijada*", ali je samo tri nedelje pre početka prvih igara podnesena tužba kojom se zahtevalo da se zabrani upotreba takvog imena. 

Međunarodni olimpijski komitet i Olimpijski komitet Sjedinjenih Država podneli su tužnu protiv organizatora Gej igara, pozivajući se na Zakon o amaterskim sportovima iz 1978. godine, koji daje isključivo pravo Olimpijskom komitetu Sjedinjenih Država da koristi ime *Olympics* u SAD. Branioci su zastupali stav da je tužba podneta zlonamerno, jer takva tužba nije podneta protiv *Police Olympics* i *Nebraska Rat Olympics*, a takođe je ime *Special Olympics* autorizovano. Ocenjeno je da je tužba akt homofobije.

Drugi su, pak, navodili istoriju borbe koje je Međunarodni olimpijski kompitet vodio godinama sa ciljem da se zaštiti ime Olimpijskih igara i tvrdili su da tužba nije usmerena protiv LGBT zajednice i da nije u pitanju diskriminacija.

### Podela oko sedmih Gej igara

Bilo je planirano da se sedme Gej igre održe u Montrealu, ali je FGG promenila svoju odluku zbog neslaganja sa organizatorima u Montrealu u vezi sa veličinom igara. Nova odluka je doneta da se igre 2005. godine održe u Čikagu. Međutim, Montreal nije odustao od organizovanja međunarodne sportske i kulturne manifestacije, što je rezultiralo u kreiranju World Outgames, kao i Internacionalne gej i lezbejske sportske asocijacije. Ostaje da se vidi u narednim godinama da li će LGBT zajednica u svetu, kao i LGBT sportisti da prihvate obe manifestacije.

Sportovi
--------

Zvanični sportski program za svake Gej igre ograničen je na ukupno 30 sportova. Od toga FGG je napravila listu od 22 osnovne discipline, koje moraju biti prisutne u programu, a grad domaćin bira još 8 dodatnih sportova kako bi se ispunila kvota od 30.

Obavezni sportovi su:

Badminton, Kuglanje, Biciklizam, Skokovi u vodu, Umetničko klizanje, Golf, Hokej na ledu, Dizanje tegova, Racquetball & Squash, Ulične trke (na 5km, 10km, Maraton i polu-maraton), Fudbal, Softball, Plivanje, Tenis, Atletika, Triatlon, Odbojka, Vaterpolo i Rvanje.

Vidi dalje
----------

* Federacija gej igara
* EuroGames, slična sportska manifestacija, samo manjeg opsega, ograničenog na Evropu. Organizator EuroGames-a je Evropska gej i lezbejska sportska federacija
* World Outgames, nova globalna sportska manifestacija, oju organizuje Internacionalna gej i lezbejska sportska asocijacija.

Eksterni linkovi
----------------

***Gay Games*** na Wikimedijinoj ostavi

* Chicago 2006
* Montréal 2006
* Federation of Gay Games
* Gej igre 2010.
	+ Cologne[*mrtav link*] – Grad pobednik
	+ Johannesburg Arhivirano 2006-10-16 na Wayback Machine-u
	+ Paris Arhivirano 2007-03-13 na Wayback Machine-u